

**СТОЛИЧНА ОБЩИНА**



**ДО**

**КМЕТ НА РАЙОН**

**ДО**

**ДИРЕКТОР НА УЧИЛИЩЕ**

**Относно:** *Процедура за кандидатстване за еднократна парична награда за педагогически специалисти от столични училища, с професионална квалификация‚ „учител по физическо възпитание и спорт“ или „треньор“ по вид спорт, класирали на призови места ученически отбори в Трети (зонален) и Четвърти (финален) етап на Ученически игри за учебната 2023/2024 г.*

**УВАЖАЕМИ ГОСПОДИН/ГОСПОЖО КМЕТ,**

**УВАЖАЕМИ ГОСПОДИН/ГОСПОЖО ДИРЕКТОР,**

**Приемете моята благодарност за участието Ви в дейности и програми на Столична община в областта на спорта, както и пожелание за успешна и ползотворна учебна 2024/2025 година.**

Един от най-важните акценти, които поставяме в съвместната ни дейност е създаването на условия за спортни активности в училищата и мотивация за участие на учители и ученици.

Традиционно Ученическите игри се приемат като най-масовата инициатива и спортна проява в училищната общност. С цел мотивация, за активно включване и постигане на добри резултати, Столична община създаде механизъм за финансиране на еднократна парична награда за педагогически специалисти, класирали на призови места ученически отбори в Трети (зонален) и Четвърти (финален) етап на Ученически игри.

С Решение № 235 по Протокол № 74 от 06.04.2023 г. бяха актуализирани Правилата за условия и реда при предоставяне на еднократна парична награда за педагогически специалисти от столични училища, с професионална квалификация „учител по физическо възпитание и спорт“ или „треньор по вид спорт“, класирали на призови места ученически отбори в Трети (зонален) и Четвърти (финален) етап на Ученически игри.

**Столична община обявява Процедура за кандидатстване, чрез подаване на документи за еднократна парична награда от „учител по физическо възпитание и спорт“ или „треньор по вид спорт“, класирали на призови места ученически отбори в Трети (зонален) и Четвърти (финален) етап на Ученически игри за учебната 2023/2024 г.**

**УВАЖАЕМИ ГОСПОДИН/ГОСПОЖО КМЕТ,**

Моля за Вашето съдействие и информиране на директорите на всички училища /общински, държавни и частни/ на територията на районната администрация, за изисквания и Процедура за кандидатстване и възможност за получаване на еднократната парична награда.

**УВАЖАЕМИ ГОСПОДИН/ГОСПОЖО ДИРЕКТОР,**

Моля за информиране на учителите по физическо възпитание и спорт или треньори по вид спорт, класирали на призови места /Първо, Второ или Трето/ ученически отбори в Трети (зонален) и Четвърти (финален) етап на Ученически игри за учебната 2023/2024 г., за процедурата и възможности за кандидатстване */приложения – Правила, Процедура, бланка на заявление, официално класиране от Трети зонален етап/.*

Кандидатства се чрез подаване на заявление с приложени документи в деловодството на Столична община, ул. „Московска“ № 44, съгласно обявена Процедура, с **краен срок - 08 октомври 2024 г.**

Процедура и информация за срокове, изисквания и документи за кандидатстване са публикувани на официалния електронен портал на град София; рубрика „Спорт и младежки дейности“, “Награди, отличия, стипендии“ - [Награди, стипендии, отличия - Портал на Столичната Община - Портал на Столичната Община (sofia.bg)](https://www.sofia.bg/en/winners-prizes) и позиция „Ученически игри“ - [Ученически игри - Портал на Столичната Община - Портал на Столичната Община (sofia.bg)](https://www.sofia.bg/en/school-games)

Резултатите за одобрените кандидати се обявяват на официалния електронен портал на Столична община, на посочените страници.

***Забележка:*** *Информация/протоколи за официално класиране в Ученически игри за учебната 2023/2024 г. може да намерите, както следва:*

* ***За Трети етап – Зонални състезания по вид спорт /градски първенства/ за гр. София*** *на официалния електронен портал на град София;*
* ***За Четвърти (финален) етап –*** *електронна страница на Българска асоциация спорт за всички, Ученически игри 2024 г. -* [Българската асоциация спорт за учащи (basu.bg)](https://basu.bg/uchenicheski-igri-2024/)

За допълнителна информация:

Теодора Филева, главен експерт в отдел „Спорт“ – 02/946 11 18

Методи Здравков, експерт в отдел „Спорт“ – 02/946 14 12

**Приложения:**



**С уважение,**



*Съгласувал чрез АИССО,*

*Десислава Темелкова, директор на дирекция „Спорт и младежки дейности“*

*Изготвили чрез АИССО,*

*Теодора Филева, главен експерт в отдел „Спорт“*

*Методи Здравков, експерт в отдел „Спорт“*